РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

12 Број 06-2/237-13

26. јун 2013. године

Б е о г р а д

З А П И С Н И К

ДВАНАЕСТЕ СЕДНИЦЕ ОДБОРА ЗА ПОЉОПРИВРЕДУ,

ШУМАРСТВО И ВОДОПРИВРЕДУ, ОДРЖАНЕ 25. ЈУНА 2013. ГОДИНЕ

Седница је почела у 11,15 часова.

Седници је председавао Александар Сенић, председник Одбора.

Седници су присуствовали чланови Одбора: Горан Богдановић, Ружица Игић, Петар Кунтић, Арпад Фремонд и Синиша Лазић, као и Драгомир Карић (уместо Ото Кишмартона), заменик члана Одбора.

Седници нису присуствовали чланови Одбора: Снежана Богосављевић Бошковић, Радмила Геров, Саша Дујовић, Ненад Китановић, Саша Максимовић, Јасмина Обрадовић, Чедомир Протић, Велимир Станојевић и Драган Чолић.

Поред чланова Одбора, седници су присуствовали: Горан Тасић, директор Републичке дирекције за робне резерве и Миомир Пауновић, начелник Одељења за прехрамбене производе у Републичкој дирекцији за робне резерве.

Седница је одржана на основу члана 72. став 5. Пословника Народне скупштине, на којој се расправљало о Информацији Републичке дирекције за робне резерве о откупу и складиштење житарица рода 2013. године у јавним складиштима и о Информацији Министарства унутрашњих послова у вези измена или допуна Закона о безбедности саобраћаја на путевима, односно Правилника о регистрацији моторних и прикључних машина.

Директор Републичке дирекције за робне резерве је укратко образложио могућност Дирекције за откуп пољопривредних производа рода 2013. године, са посебним освртом на откуп и смештај пшенице, са почетним ценом откупа, која сада износи 16,00 динара, а која ће се у међувремену кориговати, обнављању закључених уговора о смештају житарица са фирмама код којих су утврђени пропусти и неправилности у раду, о немогућности планирања откупа малина која није стратешки производ, о тајности података о количинама робних резерви, о гаранцијама банака за ускладиштење пољопривредних производа и др.

У дискусији су учествовали Александар Сенић, Драгомир Карић, Синиша Лазић, Арпад Фремонд и Петар Кунтић, а на постављена питања одговоре је дао директор Републичке дирекције за робне резерве.

Истовремено, Одбор је расправљао о одговору Министарства унутрашњих послова на постављена питања, на седници од 23. априла 2013. године Одбора за пољопривреду, шумарства и водопривреду, у вези измена и допуна Закона о безбедности саобраћаја на путевима, односно Правилника о регистрацији моторних и прикључних пољопривредних машина.

После дискусије у којој су учествовали Арпад Фремонд, Петар Кунтић, Синиша Лазић и Александар Сенић закључено је да се на ову тему разговара на првој наредној седници Одбора, уз обавезно присуство Милорада Тодоровића, секретара Министарства унутрашњих послова, који је потписао такав одговор, како би га детаљније образложио.

Пошто других питања и предлога није било, седница је завршена у 12,05 часова.

СЕКРЕТАР ПРЕДСЕДНИК ОДБОРА

Добрица Зечевић Александар Сенић

4201213.001/40